Šakių rajono savivaldybės 2021 m. pažangos ataskaita

Šakių rajono savivaldybės 2021 metų švietimo pažangos ataskaita parengta atsižvelgiant į Lietuvos Respublikos Seimo patvirtintos Valstybinės švietimo 2013–2022 metų strategijos tikslus ir uždavinius, Šakių rajono savivaldybės švietimo įstaigų tinklo pertvarkos 2020-2021 metų bendrąjį planą.

2021 m. švietimo įstaigų tinklo pertvarka

2021 metais rajono švietimo įstaigų tinklo pertvarka buvo vykdoma vadovaujantis rajono savivaldybės tarybos 2020 m. sausio 24 d. sprendimu Nr. T-53 patvirtintu švietimo įstaigų tinklo pertvarkos 2020-2021 metų bendruoju planu.

2021 metais uždaryti Siesartėnų ir Sudargo Martyno Sederevičiaus pradinio ugdymo skyriai.

Panovių pradinio ugdymo skyrius reorganizuotas į ikimokyklinio ugdymo skyrių.

Nuo 2021 m. rugsėjo 1 d. nevykdomos pagrindinio ugdymo II pakopos ugdymo programos Šakių „Varpo“ mokykloje, Plokščių ir Kriūkų mokyklose-daugiafunkciuose centruose.

Įsteigtos naujos pilnos dienos ikimokyklinio ir mišrios ikimokyklinio-priešmokyklinio ugdymo grupės ugdymo grupės Griškabūdžio ikimokyklinio ugdymo skyriuje „Pumpurėlis“, Šakių lopšelyje-darželyje „Klevelis“, Kidulių pagrindinėje mokykloje, Šakių „Varpo“ mokyklos Slavikų pradinio ugdymo skyriuje ir Kudirkos Naumiesčio Vinco Kudirkos gimnazijos Panovių ikimokyklinio ugdymo skyriuje. Trumpo buvimo mišri ikimokyklinio-priešmokyklinio ugdymo grupė įsteigta Lekėčių mokykloje-daugiafunkciame centre.  
 Šakių rajono savivaldybės švietimo įstaigų tinklo pertvarkos 2022-2025 metų bendrasis planas patvirtintas rajono savivaldybės tarybos 2021 m. liepos 30 d. sprendimu Nr. T-222.

Šakių rajono savivaldybės švietimo įstaigų, struktūros, mokinių ir mokytojų pokyčiai:

|  |  |  |  |  |  |  |
| --- | --- | --- | --- | --- | --- | --- |
|  | 2016-  2017 m.m. | 2017-  2018 m.m. | 2018-  2019 m. m. | 2019-  2020 m. m. | 2020-  2021 m.m. | 2021-  2022 m.m. |
| Iš viso švietimo įstaigų: | 21 | 21 | 20 | 18 | 17 | 17 |
| Iš jų: |  |  |  |  |  |  |
| Gimnazijos | 4 | 4 | 4 | 4 | 4 | 4 |
| Vidurinės mokyklos | - | - | - | - | - | - |
| Pagrindinės mokyklos | 6 | 5 | 5 | 5 | 4 | 4 |
| Mokykla-daugiafunkcis centras | 3 | 4 | 3 | 3 | 3 | 3 |
| Progimnazija | 1 | 1 | 1 | - | - | - |
| Savarankiški vaikų darželiai | 3 | 3 | 3 | 2 | 2 | 2 |
| Šakių rajono meno mokykla | 1 | 1 | 1 | 1 | 1 | 1 |
| Jaunimo kūrybos ir sporto centras | 1 | 1 | 1 | 1 | 1 | 1 |
| Gelgaudiškio ,,Šaltinio” specialiojo ugdymo centras | 1 | 1 | 1 | 1 | 1 | 1 |
| Šakių rajono Švietimo pagalbos tarnyba | 1 | 1 | 1 | 1 | 1 | 1 |
|  |  |  |  |  |  |  |
| Iš viso mokosi bendrojo lavinimo mokyklose | 3482 | 3257 | 3097 | 2974 | 2871 | 2737 |
| Iš viso ikimokyklinukų ir priešmokyklinukų | 879 | 885 | 891 | 809 | 889 | 921 |
| Lanko meno mokyklą | 387 | 352 | 371 | 385 | 377 | 355 |
| Lanko jaunimo kūrybos ir sporto centrą | 334 | 336 | 292 | 279 | 268 | 261 |
| Bendrojo lavinimo mokyklose dirba pedagogų | 419 | 391 | 342 | 321 | 345 | 368 |
| Iš jų: |  |  |  |  |  |  |
| ekspertai | 2 | 2 | 2 | 2 | 2 | 2 |
| mokytojai metodininkai | 125 | 133 | 101 | 119 | 110 | 131 |
| vyresnieji mokytojai | 240 | 213 | 178 | 182 | 184 | 189 |

Mokinių skaičiaus kitimo dinamika

Pastaba: Įskaičiuojamas Gelgaudiškio „Šaltinio“ specialiojo ugdymo centras.

2021 m. atliktas parengiamasis analitinis darbas dėl ikimokyklinio ugdymo infrastruktūros plėtros Šakių rajono savivaldybėje galimybių ir planuojamos plėtros kainos įvertinimo. Ikimokyklinio ugdymo infrastruktūros plėtros savivaldybėje galimybių studija padėjo įsivertinti poreikį ir galimybes tenkinti šeimų poreikį ugdyti vaikus institucijose pagal ikimokyklinio ugdymo programas.

Mokytojai

2021 m. Švietimo, mokslo ir sporto ministerijos mokytojų skaičiaus optimizavimo programa pasinaudojo 13 Šakių rajono savivaldybės mokytojų, įgijusių teisę į visą senatvės pensiją.

Pagal 2021-2023 m. atestacijos programą, planuota atestuoti 16 mokytojų, atestacijai pasiruošė ir buvo suteikta aukštesnė kvalifikacinė kategorija 9 mokytojams ( iš jų 2 mokytojai metodininkai, 7 vyresnieji mokytojai).

Skiriamas dėmesys pedagogų kvalifikacijos tobulinimui. 2021 m. organizuoti seminarai metodinių būrelių pirmininkams „Ugdymo turinio atnaujinimas“, švietimo įstaigų direktorių pavaduotojams „ Švietimo įstaigos strateginio planavimo nuostatos, principai ir praktika“ ir švietimo įstaigų direktoriam „ Emocinių ir etinių nuostatų formavimas skaitant Raseinių krašto istorijos ženklus ir gilinantis į sukauptą pedagogų patirtį“, kurie apmokėti savivaldybės lėšomis ( viso už 1520,00 Eur).

Mokinių pavėžėjimas

Lietuvos Respublikos švietimo įstatymas įpareigoja savivaldybes užtikrinti mokinių, gyvenančių toliau nuo mokyklos, atvežimą, vadovaujantis Lietuvos Respublikos transporto lengvatų įstatymu – naudojant visuomeninį, geltonuosius autobusiukus ar kitą transportą. 1373 (50,16 proc. nuo bendro mokinių skaičiaus) bendrojo ugdymo mokyklų mokiniai vežami mokyklų, seniūnijų ir visuomeniniu transportu.

Mokyklų ir seniūnijų autobusų bendras maršrutų ilgis per savaitę 18545 km.

2021 metais Lukšių Vinco Grybo gimnazijos mokinių vežiojimui gautas naujas mokyklinis M2 klasės autobusas „Iveco Daily 50C18“, kurio vertė 46 101 euras.

Kokybės krepšelis

2021 metais 7 rajono mokyklos (Lukšių Vinco Grybo, Griškabūdžio ir Kudirkos Naumiesčio Vinco Kudirkos gimnazijos, Sintautų, Gelgaudiškio ir Kidulių pagrindinės mokyklos bei Lekėčių mokykla-daugiafunkcis centras) tęsė savo veiklas Europos socialinio fondo lėšomis finansuojamo projekto „Kokybės krepšelis“ veiklose.

2021 metų pabaigoje projekto „Kokybės krepšelis“ II etapo veiklose pakviesta dalyvauti Šakių „Varpo“ mokykla

Ugdymo rezultatai

2021 metais į aukštąsias universitetines mokyklas įstojo 64 mokiniai. Tai sudaro 30,19 proc. (2020 m. – 33,18 proc.) nuo baigusiųjų vidurinio ugdymo programą mokinių. Į aukštąsias neuniversitetines įstojo 53 mokiniai (25 proc.) (2020 m. -16,82 proc.). Aukštosiose universitetinėse mokyklose iš Šakių ,,Žiburio“ gimnazijos mokosi 50 mokinių, 4 iš Lukšių Vinco Grybo gimnazijos, 3 iš Kudirkos Naumiesčio Vinco Kudirkos gimnazijos, 7 iš Griškabūdžio gimnazijos.

Laikant valstybinius brandos egzaminus, 13 darbų buvo įvertinti aukščiausiu šimto balų vertinimu. 12 „Šimtukų“ gavo Šakių ,,Žiburio”, 1 – Kudirkos Naumiesčio Vinco Kudirkos gimnazijų gimnazistai.

Dėl Covid-19 pandemijos pagrindinio ugdymo pasiekimų patikrinimas (PUPP) 10 klasės mokiniams buvo vykdomas tik nuotoliniu būdu.

Matematikos PUPP buvo registruota 259 mokiniai, neatvyko 4. Vidutinis balas 5,34

Lietuvių kalbos PUPP registruota 259 mokiniai, neatvyko 3. Vidutinis balas 6,59

Mokymosi praradimams dėl Covid-19 pandemijos kompensuoti ir mokytojams už papildomas konsultacijas apmokėti Lietuvos Respublikos Švietimo, mokslo ir sporto ministerija skyrė 52528 Eur.

Visiems švietimo įstaigų mokiniams ir ikimokyklinukams sudaromos sąlygos maitintis karštu maistu. Maistas gaminamas švietimo įstaigų virtuvėse ir gabenamas į tos įstaigos padalinius. Iki galo vienos virtuvės principas neišspręstas Kudirkos Naumiesčio Vinco Kudirkos gimnazijoje. Nemokamą maitinimą (pietus už 1,82 Eur) gauna 1274 mokiniai. Tai sudaro 34,87 proc. visų 1-12 klasių mokinių.

802 mokiniams skirta 80,00 Eur vienkartinė išmoka mokinio reikmenims įsigyti.

2021 metais buvo vykdomi projektavimo darbai ir pasirašytos sutartys dėl saulės baterijų įrengimo Šakių „Žiburio“ gimnazijoje, Šakių lopšeliuose-darželiuose „Berželis“ ir „Klevelis“ bei Jaunimo kūrybos ir sporto centre.

Atsižvelgiant į švietimo pagalbos specialistų poreikį, ugdymo įstaigose įsteigti 6 nauji mokytojų padėjėjų etatai ir 1 psichologo.

Švietimo įstaigos aprūpintos dalykine, metodine literatūra, mokykline dokumentacija daugiau kaip už 1500 Eur.

Nacionalinė švietimo agentūra skyrė 19 komplektų mobiliųjų vaizdo įrašymo ir transliavimo įrenginių, skirtų mokyklose įrengti hibridines klases už 20 369 eurus.

Vaikų ir jaunimo laisvalaikio užimtumas

Bendrojo lavinimo mokyklose veikia 172 neformalaus ugdymo užsiėmimai. Užsiėmimuose registruota 2460 mokinių. 677 mokiniai neformalaus ugdymo užsiėmimus lanko ne mokyklose. Švietimo, kultūros ir sporto skyriaus specialistai per mokslo metus organizuoja apie 50 įvairių rajoninių dalykinių olimpiadų, konkursų, švenčių, festivalių, viktorinų, peržiūrų, kuriose dalyvauja per 500 moksleivių. 2021 m. savivaldybėje toliau buvo vykdomos neformaliojo mokinių švietimo veiklos. Tam tikslui buvo skirta 148 000 Eur speciali tikslinė dotacija, iš kurių 23 500 Eur panaudota vaikų vasaros stovykloms finansuoti.

2021 m. rajone akredituota 20 NVŠ programų, kurias lankė (pagal kiekvieno mėnesio duomenis) nuo 541 iki 669 vaikų.

Vasaros poilsio organizavimas

2021 m. buvo vykdytos 14 vasaros poilsio stovyklų programos įvairaus amžiaus vaikams ir jaunimui. Jose dalyvavo 407 vaikai.